oxtail soup | Kreatiewe Kos Idees
Tag Archive | oxtail soup
Bisto aartappels – sous vir rys en vleise
Maklike, vinnige sous vir rys, vleis en aartappels
Braai bietjie uie en knoffel in ‘n pot
Maak bistopoeier aan met water, voeg dit by die uiemengsel en laat prut tot dik. Jy kan ook so bietjie oxtail of bruin uiesop bygooi. Indien jy vleissouse het soos bv jou boud wat in die oond was – gebruik die om die bisto mee aan te maak. Gebruik so 1 hoogvol eetlepel bisto op halwe liter water of vloeistof – maak dunner met water as te dik is, en meer bisto as te dun is.
Skil jou aartappels, sny in skywe , gooi in plastieksak en mikrogolf tot so 90% gaar, of skil aartappels, sny in kwarte en kook tot amper gaar
Gooi aartappels in die bisto sous en laat prut oor lae hitte tot aartappels deursag is.
Vat stukkie aartappel, maak dit fyn en dit verdik die sous ook nog so n bietjie en gee bietjie lyf aan die sous.
Marie Dumas Jennings So maak ek myne – skil aartappels en sny in kwarte. Kook aartappels in water met sout tot amper sag, maak bisto aan en meng in by aartappels, gooi bietjie peper en fyn neut in laat kook tot aartappels gaar is en sous dik raak. Ek meng so eetlepel kookolie in. Dan het jy sous vir die vleis ook
This entry was posted on August 1, 2013, in Sauce/Souse and tagged Aartappels, beesstert sop, bisto, bisto aartappels, onion, oxtail soup, rys, sauce, sous, uie.	Leave a comment
Beesstert sop (oxtail)
Beesstert sop met bene in
Dié sop kan vir party mense nogal ryk wees, maar dis baie lekker. Eerlikwaar ’n maaltyd op sy eie. Begin al die vorige dag daarmee
•500 g beesstert
•30 ml sonneblomolie
•2 wortels, in die lengte gehalveer en in skywe gesny
•1 groot selderystingel, in stukkies gesny
•6 tamaties, in blokkies gesny
•15 ml Worcestersous
•sout en varsgemaalde swartpeper na smaak
Verhit jou oond tot 140 °C. Plaas beesstert in ’n kastrol. Maak toe met deksel en plaas in die oond vir minstens 4 uur. Haal uit en laat afkoel. Verwyder vleis van die bene en verwyder oortollige stukke vet. Behou die bene. Verhit olie in ’n kastrol. Braai ui, wortels en seldery saam vir sowat 10 minute. Gooi tamaties by en braai verder vir sowat 5 minute. Gooi vleis, bene
en die jellie (wat vorm as die vleis afkoel) by. Voeg water, lourierblaar en Worcestersous by. Geur met sout en swartpeper. Maak kastrol toe met ’n deksel en laat stadig prut vir minstens 4 uur. Roer elke nou en dan. As jou sop te dik kook, kan jy nog ’n klein bietjie water byvoeg, maar onthou, dit moet lekker dik wees.
EK VAT KORTPAD MET DIE BEESSTERT – GOOI IN JOU STOOMPOT EN STOOM VIR 1 EN HALWE UUR -GEBRUIK DIE WATER VAN DIE VLEIS IN JOU SOP. GEBRUIK RESEP SOOS BO.
Sop sonder bene soos resep
This entry was posted on June 11, 2013, in Beef/bees, Soups/sop and tagged beef, bees, beesstert, oxtail soup, soppe, soup.	Leave a comment